Kristaps Purnis
Kristaps Purnis (dzimis 1977. gada 15. augustā Rīgā) ir bijušais latviešu basketbolists, spēlējis aizsarga pozīcijā. 13 Latvijas basketbola līgā (LBL) aizvadītajās sezonās viņš 11 reizes BK Brocēni un BK Ventspils sastāvā ir kļuvis par Latvijas čempionu (nepārspēts rekords starp spēlētājiem), vēl vienu reizi (1999) izcīnīja otro vietu Gulbenes "Buki" sastāvā. 2002. gadā viņš tika atzīts par finālsērijas vērtīgāko spēlētāju.